Elvis Presley

Elvis Aaron PresleyQuamquam nonnulli nomen IPA ˈprɛzli dicuntur, sed Presley ipse, cum familia et comitibus, IPA ˈprɛsli dicebat (Elster 2006: 391). (natus die 8 Ianuarii 1935; mortuus die 16 Augusti 1977), saepe Elvis tantum appellatus, fuit cantor et histrio Americanus, qui, Rex Rock and RollAnglice King of Rock and Roll. a diurnistis et diariis appellatus, unus e personis culturae saeculi vicensimi maximi momenti habetur. Impigris cantuum interpretationibus ac sexualiter illice canendi modo, cum unice potente gratiarum albicolorum nigricolorumque aetate commutante inter rassas coniunctione, in controversiam primum deductus est, sed fortunam prosperam denique habuit.

 Vita 
Elvis Aaron Presley Tupelo in oppido Mississippiensi die octavo Ianuarii 1935 natus est. Suo autem gemellomox mortuo, solus Gladys et Vernon Presley filius vivus fuit. Musicam in templo Christiano primum audivit. Duobus annis aetate ad ecclesiae frontem cucurrit quia cum choro canere voluit. Auditae sunt quoque musica et rusticana et dolorium. Haec genera musicae confluxerunt in animum iuvenis. A pueritate musica ei maxime refert. Mense Octobri 1945 in certamine musicali carmen 'Senex Shep' cantavit, qui tam parvus erat ut in sella stare necesse esset. Proximo anno, mater Gladys emit citharam hispanicam quocum ille in aeternum agnosceretur, quamquam Elvis birotam voluerat.

 1948–1953 
Familia Presley Memphem ivit. Illic in insula publica habitabant. Adulescens Elvis notus erat cantandi  et citharam hispanicam psallendi. In ludo Elvis iterum in certamine cecinit , accipiens plus plausus quam alii ita modo vicit.

Demisso e ludo 'Humes High' probato, uno die Elvis ivit ad 'Solem', tabularium musicae cudendae (Anglice Sun aut Memphis Recording Service ut tunc erat). Ibi Marion Keisker iuvenem approbavit et Sam Phillips de illo certiorem fecit. Mense Iulio Elvis rediit ad Solem et cum Scotty Moore et Bill Black cuderunt 'Ita Bene, Mater' [anglice That's All right, Mama]. Cum Dewey Phillips carmen in radiophonica statione sonavit quod statim amatum est et multi identidem rogitabant id iterum sonare. Illa nocte carmen quattuordeciens auditum est. Cursus mirus deductus est. 

 1951–1960 
In Ludoviciana personans, Elvis occurrit Col. Tom Parker. Mox Parker fuit patronus eius. Initio bonum erat sed in ultimis annis visum est ut Parker pecuniae avidus non satis operam daret pro arte clientis. Parker patrone, Elvis iit Nasburgum ad RCA Victorem. Sonavit 'Caupona Luctus' (Anglice Heartbreak Hotel). In multis televisionis spectaculis videbatur. Ubicumque puellae furentes clamabant lacrimabantque.

Anno 1956, in Aurifoleto cursum pellicularum cinematographicarum coepit, agens partem in cinematographeo 'tenere me ama' (Anglice: Love Me Tender). Nunc acroama per mundum notissimus Elvis emit domum Graceland ut ibi cum parentibus et avia habitaret. Eo tempore quoque in Canada tres symphonias dedit. Numquam postea extra Civitates Foederatas personabat.

Anni 1956 ad 1958 viderunt musicam quae apud originalissimam et flammentem operum Elvis erat, sed in anno 1958 omnia mutantur. Elvis in exercitum inductus est et mater eius Gladys mortua est. Ad Germaniam missus, Priscillae Ann Wagner uxori futurae occurrit.

 1961–1970 
Elvis ad Aurifoletum rediit ut 'Militis Dolor ' (Anglice GI Blues] imprimeret. In toto triginta tres pelliculas cinematographicas fecit quae erant non omnis bonae sed omnis lucrosae. Elvis pelliculis incrementum deiectus factus est. 1967 Elvis Priscillam in matrimonium duxit et  filia eorum Lisa Marie Presley nata est Kal. Maii. Tempus felicitatis maximae erat. Deinde, spectaculum Reditus (Anglice  '68 Comeback Special) rettulit Elvim ad scaenam post decem paene annorum absentiam.

 1971–1977 
Rex personabat iterum trans terram fautoribus gaudentibus. Sed,  quod continuo aberat, coniungium dilabatur et 1972 Priscilla Elvim reliquit. Linda Thompson feliciter vitam Elvis intravit. 
Elvis fecit televisionis historiam cum spectaculo 'Aloha ex Havaiis' per satellitem artificiosum a milliens milliens milliens milia hominibus visum est. Sed non diutius laetus videbatur Elvis. Valetudo eius paulatim diminuere coepit ob quam magis et magis medicamentis fretus est. Carmina eius saepe dicunt de amore amisso, divortione et maestitia. Quamvis saepe tam aeger erat ut personaret, continuo etiamnum symphonias dabat. Linda eum attamen amans quoque reliquit.
Nonnulla e ultimis spectaculis a CBS 1977 impressa sunt pro televisione. Larum erat Elvis in gravi difficultate erat etiamsi vox valet. Res peiores factae sunt cum custos amicusque 'Ruber' West foras daret librum 'Elvis, Quid Accidit?' dolens, Elvis vexavit quid a fautoribus suis et filia putandum sit. Die sedecimo mensis Augusti Elvis apud se Graceland in aede mortuus est. Solus quadraginta duo annos natus et per totum mundum amatus.

 Notae 

 Bibliographia 

Bibliographia addita
 Allen, Lew. 2007. Elvis and the Birth of Rock. Genesis. ISBN 1905662009.
 Ann-Margret et Todd Gold. 1994. Ann-Margret: My Story. Novi Eboraci: G. P. Putnam's Sons. ISBN 0399138919.
 Cantor, Louis. 2005. Dewey and Elvis: The Life and Times of a Rock 'n' Roll Deejay. University of Illinois Press. ISBN 025202981X.
 Dickerson, James L. 2001. Colonel Tom Parker: The Curious Life of Elvis Presley's Eccentric Manager. Cooper Square Press. ISBN 0815412673.
 Finstad, Suzanne. 1997. Child Bride: The Untold Story of Priscilla Beaulieu Presley. Harmony Books. ISBN 0517705850.
 Goldman, Albert. 1981. Elvis. McGraw-Hill. ISBN 0070236577.
 Goldman, Albert. 1990. Elvis: The Last 24 Hours. St. Martin's. ISBN 0312925417.
 Klein, George. 2010. Elvis: My Best Man: Radio Days, Rock 'n' Roll Nights, and My Lifelong Friendship with Elvis Presley. Virgin Books. ISBN 9780307452740
 Marcus, Greil. 1999. Dead Elvis: A Chronicle of a Cultural Obsession. Harvard University Press. ISBN 0674194225.
 Marcus, Greil. 2000. Double Trouble: Bill Clinton and Elvis Presley in a Land of No Alternative. Picador. ISBN 057120676X.
 Nash, Alanna. 2010. Baby, Let's Play House: Elvis Presley and the Women Who Loved Him. It Books. ISBN 0061699845.
 West, Red, Sonny West, et Dave Hebler (ad Steve Dunleavy dicti). 1977. Elvis: What Happened? Bantam Books. ISBN 0345272153.

 Preseucoela
 Preseucoela imallshookupis
 Memphis (Tennesia)

Nexus externi

 Pagina publica, apud www.elvis.com
 Elvis nuntia, apud www.elvisnews.com
 Tupelo: Elvis' vicus natalis. apud www.elvispresleybirthplace.com
 Mutationes Cantationis Elvis, apud news.bbc.co.uk

Categoria:Cantores Civitatum Foederatarum
Categoria:Incolae Mississippiae
Categoria:Musici Civitatum Foederatarum
Categoria:Incolae Tennesiae
Categoria:Homines gemelli
!